Nafarroako Parlamentuko Mahaiak, 2022ko urtarrilaren 31n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Virginia Magdaleno Alegría andreak aurkeztutako galdera, Nafarroako Justizia Auzitegi Nagusiaren gobernu salak onetsitako bitartekaritza eta justizia errestauratiborako protokoloari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urtarrilaren 31n

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Virginia Magdaleno Alegría andreak, Legebiltzarreko Erregelamenduan ezarritakoaren babesean, honako galdera hau egiten dio Migrazio Politiketako eta Justiziako kontseilari Eduardo Santos jaunari, Osoko Bilkuran ahoz erantzun dezan:

2021ean ikusi zen beharrezkoa dela Nafarroako Gobernuak justizia errestauratiboa bultzatzea arlo guztietan; bereziki, Biktimaren Estatutuaren arloan.

Migrazio Politiketako eta Justiziako Departamentuak zer balorazio egiten du Nafarroako Justizia Auzitegi Nagusiaren gobernu salak orain dela gutxi onetsitako bitartekaritza eta justizia errestauratiboko protokoloa dela-eta?

Iruñean, 2022ko urtarrilaren 23an

Foru parlamentaria: Virginia Magdaleno Alegría